Boiotia — Oropos (Skala) — Amphiareion — 221-204 BC — IG VII 298; p. 744 — OGIS 81
Region: Central Greece (IG VII-IX) — Megaris, Oropia, and Boiotia (IG VII) 

αρχοντος εν κοινωι βοιωτων διονυσιου επι δε πο[λεως νικο]κλεους ιερεως δε του αμφιαραου δημοκρατου του δε[υτερου] νεανδρος νεανδριδου ειπεν προβεβουλευμενον αυ[τωι ει]ναι προς τον δημον επειδη φορμιων ο βυζαντιος φιλ[ος ων] του βασιλεως πτολεμαιου και λεγων και πραττων [διατε]λει τα συμφ[ε]ροντα τωι δημωι και καθ ιδιαν αει τω[ν πολι]των τωι χρειαν εχοντι την πασαν σπουδην ποιειται [και ου] μονον εν τηι ιδιαι ων ευνουν εαυτον παρειχετο τωι [δημωι] αλλα και νυν παρα τωι βασιλει πτολεμαιωι πολλ[ους και] συμφεροντας λογους ποιειται υπερ της πολεω[ς οπως] ουν και ο δημος φαινηται την πασαν επιμελεια[ν ποιου]μενος των ευεργετουντων εαυτον δεδοχθαι [τηι βου]ληι και τωι δημωι φορμιωνα νυμφαιου βυζα[ντιον] προξενον ειναι και ευεργετην της πολεως ωρωπι[ων αυτον] και εκγονους ειναι δε αυτοις ισοτελειαν και ασφαλε[ιαν και α]συλιαν και πολεμου οντος και ειρηνης και κα[τα γην] και κατα θαλατταν και ενκτησιν γης και οικ[ιας και] προεδριαν εν τοις αγωσιν οις τιθησιν η πολ[ις και προ]σοδον προς την βουλην και τον δημον πρωτο[ις μετα] τα ιερα και τα αλλα παντα καθαπερ και τοις α[λλοις προ]ξενοις και ευεργεταις της πολεως υπαρχε[ι αναγρα]ψαι δε τοδε το ψηφισμα τους πολεμαρχο[υς τους ε]πι ιερεως δημοκρατου του δευτερου εν [τωι ιερωι του] αμφιαραου επι της βασεως των εικον[ων του βα]σιλεως πτολεμαιου και της βασιλι[σσης αρσινοης].